Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Hpt. 87/D., 87/F; 327/2009. (XII. 29.) Korm. rendelet
Paragraph Index: 131

1. Panasztípusok szerinti megoszlás – a tábla c) – i) oszlopai 1) Előzetes és/vagy utólagos tájékoztatás hiánya és minősége - szerződéskötés előtt: ha a panasz elsősorban arra vonatkozik, hogy az ügyfelet az intézmény nem tájékoztatta megfelelően az adott konstrukcióról, annak kockázatairól, valamint az ügyfelet terhelő többletköltségekről, vagy bármilyen olyan tényezőről, amely az ügyfél szempontjából lényeges lehet megfelelő üzleti döntéshozatalához. - szerződéskötés után: ha panasz a szerződéskötés utáni időszakban történt tájékoztatási hiányosságra vonatkozik (pl. szerződéses feltételek változására, kondícióváltozásra, számlakivonat „hiányos” tartalmára stb.). 2) Ügyfélkiszolgálás, szolgáltatás minősége Az ügyfelekkel szemben tanúsított magatartás, udvariatlan kiszolgálás; nehezen elérhető ügyintézők, stb. 3) Ügyintézés elhúzódása Ügyintézés lassúsága 4) Felszámított jutalék, díj, költség mértéke Itt kell feltüntetni minden a pénzügyi tevékenységhez kapcsolódóan vagy egyéb címen felszámított díjak mértéke vagy új díj bevezetése miatti panaszt. 5) Kamat, hozam mértéke 6) Nyilvántartási, ügyviteli hiba A megbízható és naprakész nyilvántartást biztosító számviteli és informatikai háttér hibáira valamint az ügykezelés, adminisztráció során előforduló hibák (hibás bizonylat, beadvány elvesztése, postázási hiba, kötelező értesítések elmulasztása stb.) miatti panaszok tartoznak e csoportba. 7) Egyéb Minden, a fenti kategóriákba nem sorolt panaszt itt kell számba venni. PIVDN Pénzforgalmi intézmény FELÜGYELETI VÁLTOZÓ DÍJ SZÁMÍTÁSA (negyedéves) Beküldési gyakoriság: negyedéves A felügyeleti díj fizetésére kötelezett pénzforgalmi intézmény a Hpt. 139/A. § (7) bekezdése szerint számítja a felügyeleti díj összegét. A tábla kitöltése A PIVDN01 Tárgynegyedévi működés napjainak száma (nap) sorba a tárgynegyedévi tényleges működési napok számát kell beírni. Amennyiben a pénzforgalmi intézmény tevékenységét negyedév közben kezdi meg, a működési napok száma: 90 nap mínusz a nem működési napok száma, mivel minden negyedévet 90 naposnak kell tekinteni, így teljes tárgynegyedévi működés esetén 90 nap jelentendő. A PIVDN02 Tárgynegyedévi változó díj alapja – tőkekövetelmény soron kell feltüntetni a felügyeleti változó díj számításának alapjául szolgáló negyedév végi tőkekövetelmény összegét, a negyedéves jelentés 84B22,11 cella (sor összesen) értékével egyezően. A PIVDN03 Tárgynegyedévre számított változó díj összesen – tőkekövetelmény után a Hpt. 139/A. (7) bekezdésben meghatározott mérték szerint az PIVDN2 soron feltüntetett tőkekövetelmény 3,8 ezrelékének negyedévre jutó időarányos része ({(84B22,11*0,0038)*PIVDN01,1/90}/4). A PIVDN04 Tárgynegyedévi változó díjfizetési kötelezettség összesen soron kell szerepeltetni a negyedéves változó díjfizetési kötelezettség összegét. E soron feltüntetett összeg tárgyév második negyedéve kivételével megegyezik a PIVDN03 sorban feltüntetett változó díj értékével. A második negyedévben úgy kell meghatározni, hogy a tárgynegyedévre számított változó díjat korrigálni kell az előző évre számított pénzügyileg rendezendő korrekcióval (PIVDN04=PIVDN03-PIVDN11). Kizárólag a második negyedéves adatszolgáltatásban kell kitölteni a következő csillaggal jelölt sorokat: PIVDN05 sortól a PIVDN11 sorig. A PIVDN05 Előző évi működés napjainak száma (nap) sorba az előző évi tényleges működési napok számát kell beírni. Amennyiben a pénzforgalmi intézmény tevékenységét év közben kezdte meg, a működési napok száma: 360 nap mínusz a nem működési napok száma, mivel az évet 360 naposnak kell tekinteni, így teljes évi működés esetén 360 nap jelentendő. A PIVDN06 sorban az előző év végi auditált tőkekövetelményt kell szerepeltetni. A PIVDN07 soron az előző évre, a tőkekövetelmény után számított változó díjat kell jelenteni (PIVDN06 Előző évi változó díj alapja – tőkekövetelmény után – auditált adatok alapján * 0,0038 * PIVDN05/360) A PIVDN08 Előző évre számított és negyedévente bevallott változó díj sor az előző évben kiszámított és negyedévente bevallott változó díjak összege, saját nyilvántartás alapján. A PIVDN09 Előző évre számított változó díj korrekciója (PIVDN08 – PIVDN07)* sor az előző évben a nem auditált adatok alapján előzőz év közben bevallott változó díjak összegének (PIVDN08) és az előző év auditált adatainak alapján számított éves változó díj (PIVDN07) különbsége. A soron a túlfizetés pozitív értékkel, a hiány negatív értékkel szerepel. A PIVDN10 soron az előző évben összesen ténylegesen befizetett felügyeleti változó díjat kell jelenteni, mely az előző évben a korábbi év(ek)re vonatkozóan befizetett felügyeleti változó díj (PIVDN101) és az előző évben kizárólag az adott évre vonatkozóan felügyeleti változó díjként pénzügyileg rendezett összeg (PIVDN102) összege. Az előző évben kizárólag az előző évre vonatkozóan felügyeleti változó díjként pénzügyileg rendezett összeg (PIVDN102) csak abban az esetben térhet el az előző évben bevallott negyedéves változó díjak éves összegétől (PIVDN08), amennyiben előző évben a kiszámolt és a ténylegesen befizetett összeg eltért egymástól. A PIVDN11 soron az előző évben kizárólag az előző évre vonatkozóan – felügyeleti változó díjként – ténylegesen pénzügyileg rendezett összeg és az auditált adatok alapján az előző évre számított változó díj különbségét kell jelenteni (PIVDN11=PIVDN102-PIVDN7). A soron a túlfizetés pozitív értékkel, a hiány negatív értékkel szerepel. Az első, a harmadik és a negyedik negyedévben a sor értéke 0. 87A Pénzforgalmi intézmény, fióktelep, PEKMI RENDSZERES NEGYEDÉVES BESZÁMOLÓJA Beküldési gyakoriság: negyedéves A jelentés célja A jelentésben azokat az információkat kell részletezni, amelyek a pénzügyi adatokat tartalmazó jelentésekből nem állapíthatóak meg, azaz a számszaki változások mögötti folyamatokat, tendenciákat, a változást előidéző okokat, üzleti döntéseket. A jelentés kitöltése A jelentés kitöltése során a folyamatok elemzésénél és számszerűsítésénél az év elejétől bekövetkezett változásokra, azok okaira kell koncentrálni, kiemelve az adott negyedévben tapasztalt sajátosságokat. Ezt a jelentést az auditált, éves beszámolóhoz kapcsolódó információkkal is el kell készíteni és megküldeni a Felügyeletnek. I. Eszköz-forrásszerkezet (finanszírozási struktúra, piaci részesedés) alakulása

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes